**ESN szerződés cserediáksághoz (egyéni vagy csoportos) és programokhoz**

**Bevezetés**

Az European School Network lehetővé teszi a résztvevő iskoláknak, hogy közös programokat szervezzenek (egyéni és/vagy csoportos cserediák programokat és nemzetközi projekteket). Az ESN egyik kulcsfontosságú értéke a bizalom: bízunk az iskolák, a tanárok, a diákok és a szülők hozzáállásában és viselkedésében; kulcselem a pozitív gondolkodásmód és a közös célkitűzések az ESN-nel. Értelemszerűen elvárjuk, hogy a résztvevő iskolák, tanárok és a diákok nemzetközi beállítottságúak legyenek, és érdeklődjenek a különböző kultúrák, a családi élet, a szokások és a történelem iránt.

Ez a dokumentum leírja a kötelességeket és felelősségeket a résztvevő iskolák, tanárok, diákok és szülők számára külön paragrafusokban.

Minden ESN tevékenységnek az alapja a vendéglátás családok által, biztosítva a szállást, az ellátást és a helyi életben való részvételt. Az eseménytől függően az iskola részt vesz a programokban, vagy szervezi azokat.

Az ESN programok költségeit tekintve a következő alapszabályokat használjuk:

* A résztvevő diákok fizetik az utazási költséget a vendéglátó iskola országába
* A helyi iskola fizeti az iskolai szervezésű esemény költségeit (kivételek előre kijelentve és megegyezve)
* A fogadó család teljes ellátást biztosít, és állja a szabadidős tevékenységek költségeit, amit közösen csinálnak

**Iskolák**

Minden ESN iskola kijelölt egy ESN koordinátort, aki központi szerepű a többi programban résztvevő ESN koordinátorral és dolgozóval való kapcsolattartásban.

Az ESN programokat októberben az éves ESN konferencián jelentik be az iskolák, és később meghívják a többi ESN iskolát, hogy vegyenek részt a programon.

A csoportos diákcserék kölcsönös együttműködéssel vannak megszervezve; mindkét iskola felelős a diákjaik kiválasztásáért és felkészítéséért, akik beleillenek az ESN profiljába érdeklődésüket tekintve. Az ESN esemény folyamán (cserediák program vagy projekt) az érintett iskolák koordinátorai tartják a kapcsolatot telefonon vagy e-mailben, hogy híreket adjanak az aktuális eseményekről, beleértve a résztvevő diákok hogylétét. A csoportos diákcseréhez szükséges, hogy a diákokat egy vagy két saját tanár kísérje; az ESN projektek során nem szükséges kísérő tanár, hacsak nem kéri azt a szervező iskola.

A vendéglátó iskola ESN koordinátora felelős a látogató diákok és a helyi diákok, illetve fogadó családok párba állításáért (a látogató diákok által megadott információkra alapozva,) és ő gondoskodik a fogadó család minden részletének időben történő megadásáról (nevek, cím, telefonszám és email cím) a résztvevő iskolák ESN koordinátorainak; így a diákok kapcsolatba tudnak lépni, mielőtt az esemény elkezdődik, illetve a szülők és fogadó családok is tájékozódhatnak.

Továbbá minden cserediák programban vagy projektben résztvevő iskola ESN koordinátora összehívja a fogadó szülőket, és eligazítást ad az elvárásokról és felelősségekről.

A fogadó iskola koordinátora kezdeményezi az esemény programját, és informálja a résztvevő iskolák koordinátorait a napi programokról; a többi ESN koordinátor hozzászólhat, és új javaslatokat tehet. A szervező iskola koordinátora felelős végül a programért, és annak megvalósításáért. Szintén felelősségük felkészíteni a diákokat és felügyelni, hogy a tanárok tekintettel legyenek a programra, valamint a látogató diákok vendéglátása a családok által rendben történjen.

Egy cserediák program során mindkét ESN koordinátor felelős a kiegyensúlyozott cserediák programért a két országban.

A fogadó iskola ESN koordinátora felelős, hogy megszervezze a diákok reptéri, vonatállomási vagy busz állomási fogadását, és biztonságos megérkezésüket a fogadó családhoz (együttműködve a fogadó családdal). A program végén a koordinátor felelőssége, hogy a fogadó családokkal egyeztetve megszervezze a diákot szállítását oda, ahonnan indulnak. A koordinátor informálja az érintett ESN koordinátorokat az érkezésről és távozásról.

A cserediák programot vagy a projektet befejezve a szervező koordinátor minden résztvevő diáknak biztosít egy ESN bizonyítványt. Az esemény végén minden koordinátor értékeli a programot és a diákok magatartását a diákjaival; a koordinátorok megosztják ezeket az értékeléseket. Továbbá a szervező iskola egy rövid beszámolót tesz közzé az ESN weboldalán (ami legalább egy képet tartalmaz).

**Diákok**

A diákoknak, akik részt vesznek egy ESN eseményen, elő kell készülniük arra; előzetesen kapcsolatba lépnek a fogadó család diákjával, össze kell állítaniuk egy A4es oldalon a maguk és családjuk bemutatását, és leírni diétájukat, allergiájukat és a rendszeres gyógyszerszedést (ha van ilyen).

A diákok bemutatják magukat, iskolájukat, szülővárosukat és országukat a rendező iskolának egy videóban, prezentációban vagy más kreatív módon.

A diákok elfogadják és betartják az adott nemzet jogait és szabályait; különösképpen tudatában vannak és kötelezik magukat, hogy nem használnak drogokat és/vagy isznak alkoholt. Az ESN célkitűzéseinek természeténél fogva a diákok elfogadják a nemzeti tradíciókat és szokásokat az ottlétük alatt. A fogadó családban lévő szülők felelősek az érkező diákért, és a diákok ezt a felelősséget elfogadják, és beleegyeznek, hogy ennek megfelelően viselkednek.

Egy ESN projekt esetében a látogató diák meghívja magához a fogadó diákot ésszerű időn belül (egy év), és a fogadó diák szabad döntése ezt a meghívást elfogadni vagy visszautasítani. A második látogatás lehet egyéni vagy csoportos diákcsere is.

**Szülők**

A szülőknek kulcsszerepe van az ESN események sikerében: a gyerekük felkészítésével a fogadó családnál tartózkodással, és fogadó családként a vendégszeretettel. Egy alapvető szabály, hogy az utazó diák elfogadja a család szabályait, és próbál aktívan részt venni a család mindennapi életében. A fogadó diák és családja megosztják és elmagyarázzák neki a helyi családi életet, szokásokat és hagyományokat, mielőtt azok elindulnak az ESN programra.

**Ha valami elromlik…**

Az olyan helyzetekben, amikor egy diáknak, tanárnak vagy egy fogadó családnak problémája van, a helyi ESN koordinátort kell értesíteni. Ő megpróbál megoldást találni. Ha ez nem oldható meg helyben, a helyi koordinátor kapcsolatba lép kollégájával, hogy megbeszéljék, és közösen próbálnak megoldást találni ésszerű keretek között.

Súlyos neveletlenség esetén a koordinátorok dönthetnek úgy, hogy a diákot eltávolítják a cserediák programból vagy projektből, és hazaküldik a diák költségén.

**A szerződést aláírva a diákok és szülők kijelentik, hogy elolvasták és megértették a dokumentumot, és elfogadják a szerződés feltételeit.**

